Franck Passi

Franck Passi (s. 28. maaliskuuta 1966) on ranskalainen jalkapallovalmentaja ja entinen keskikenttäpelaaja. Heinäkuusta 2024 lähtien hän on toiminut Ittihadin apuvalmentajana.

Ura pelaajana

Passi on AS Béziersin kasvatti, joka siirtyi juniorivuosinaan Montpellier’n organisaatioon. Hän nousi reservijoukkueen kautta edustusmiehistöön kaudella 1983/84, jolloin Montpellier pelasi Ranskan liigassa. Seura putosi kauden jälkeen Division 2:een ja Passi sai sarjaporrasta alempana runsaasti vastuuta joukkueen keskikentällä. Hän siirtyi kesällä 1986 Olympique Marseilleen, jossa pelasi kaksi seuraavaa kautta. Passi oli yksi Ranskan 1980-luvun lupaavista nuorista pelaajista ja oli yhdessä Éric Cantonan, Laurent Blancin, Jocelyn Angloman ja Christophe Galtierin kanssa voittamassa alle 21-vuotiaiden Euroopan mestaruutta 1988. France Football valitsi hänet samana vuonna vuoden tulokaspelaajaksi.

Passi siirtyi Marseillesta Toulouseen vuonna 1988 ja pelasi seurassa yhdessä veljensä Géraldin kanssa. Passi oli yksi Ranskan liigan teknisesti taitavimmista keskikenttäpelaajista ja SC Toulonissa hän oli joukkueen ehdoton avainpelaaja vuosina 1990–1992. Toulonin pudottua liigasta keväällä 1993 Passi siirtyi AS Monacoon, josta ura jatkui seuraavana vuonna Espanjan liigaan nousseeseen SD Compostelaan. Espanjalaisseurassa Passi, lempinimeltään El Imán (Magneetti) pelasi uransa parhaat vuodet ja urakoi neljän liigakauden aikana 179 ottelua. 

Compostelan pudottua liigasta 1997/98 Passi edusti joukkuetta vielä yhden kauden Segundassa, kunnes siirtyi Boltoniin. Hän lopetti uransa englantilaisseurassa 35-vuotiaana kauden 200/01 jälkeen.	Franck Passi

Ura valmentajana

Pelaajauransa jälkeen Passi jatkoi uraansa SD Compostelan apuvalmentajana ja nousi tammikuussa 2004 seuran päävalmentajaksi.SANTIAGO DE COMPOSTELA: NEW COACH FRANCK PASSI  Passi ei onnistunut pelastamaan seuraa putoamiselta Segunda B:stä ja lähti seurasta kauden jälkeen. Passi jatkoi uraansa AS Cannes'n fysiikkavalmentaja ja toimi kaudella 2005/06 edustusjoukkueen apuvalmentajana. Vuonna 2006 hän liittyi Olympique Marseillen organisaatioon nuorten pelaajien scoutiksi ja 2010 reservijoukkueen päävalmentajaksi.Ligue 1 : Qui est Franck Passi, l’entraineur de l’OM ? 

Kesällä 2012 Passista tuli Élie Baupin apuvalmentaja Marseillen edustusjoukkueeseen.OM - Passi : "La collaboration avec Elie Baup est totale" Hän toimi apuvalmentajana Baupin, José Anigon ja Marcelo Bielsan tiimeissä. Elokuussa 2015 hänestä tuli hetkellisestä Marseillen päävalmentaja Bielsan erottua yllättäen tehtävistään.Vincent Labrune : «Je suis abasourdi» Hän valmensi joukkuetta tappiollisessa ottelussa Stade de Reimsiä vastaan ja Míchelin tultua päävalmentajaksi Passi palasi apuvalmentajan tehtäviin.Michel, légende du Real Madrid, nouvel entraîneur de l’OM Joukkueen menestys oli varsin heikkoa läpi kauden ja Míchelin saatua potkut huhtikuun puolivälissä 2016 Passista tuli Marseillen päävalmentaja.Ligue 1 : Michel démis de ses fonctions à l'OM, un duo Passi-Boli pour le remplacer Passin johdolla Marseille eteni Ranskan cupin finaaliin, mutta hävisi mestaruuden Paris Saint-Germainille.Zlatan Ibrahimovic bids farewell to PSG with French Cup win Passi jatkoi Marseillen päävalmentajana kaudella 2016/17, mutta joukkueen alkukauden menestys oli vaisuhkoa. Seurajohto ilmoitti 20. lokakuuta 2016, että Rudi Garcia ottaa seuran valmennusvastuun ja Passi jatkaa seuran palveluksessa muissa tehtävissä.Ligue 1 OM Franck Passi parti pour rester à l'OM ?

Helmikuun puolivälissä 2017 Passista tuli Ligue 1:n putoamiskamppailuun vajonneen Lille OSC:n päävalmentaja.Lille : Passi va remplacer Collot Passin johdolla LOSC paransi peliesityksiään ja nousi putoamiskamppailusta liigan keskikastiin sijoittuen kauden päätteeksi 11:nneksi. Kauden jälkeen Passin korvasi Marcelo Bielsa.Marcelo Bielsa 

Joulukuussa 2018 Passista tuli AS Monacon apulaisvalmentaja. Thierry Henryn saatua potkut seurasta 24. tammikuuta 2019, Passista tuli väliaikaisesti Monacon päävalmentaja.Thierry Henry: Monaco sack manager after three months in charge Hän jätti seuran helmikuussa 2019 toimittuaan vielä kolmessa ottelussa Leonardo Jardimin apuvalmentajana.Profil: Franck Passi

Helmikuussa 2020 Passista tuli Chamois Niortaisin päävalmentaja.Franck Passi est le nouvel entraîneur de Niort (Ligue 2) Passin pesti jäi lyhyeksi, sillä koronavirus keskeytti ja päätti Ranskan sarjakaudet jo maaliskuussa. Kesäkuussa 2020 seura ilmoitti, ettei Passi jatka seuran päävalmentajana.[https://www.chamoisniortais.fr/actualites/2020/06/08/fin-de-laventure-avec-franck-passi/ 
FIN DE L’AVENTURE AVEC FRANCK PASSI] 

Joulukuussa 2020 Passi siirtyi Laurent Blancin apuvalmentajaksi qatarilaiseen Al-Rayyaniin.Qatar: c'est officiel, Blanc s'engage avec Al-Rayyan Hän jätti seuran Blancin potkujen myötä helmikuussa 2022.Blanc leaves Qatar’s Al Rayyan

Lokakuussa 2022 Passista tuli Blancin apuvalmentaja Olympique Lyoniin.OL : « Bien plus qu’un adjoint », Franck Passi peut-il être aussi déterminant que Gasset au côté de Laurent Blanc ?

Meriitit
Pelaajana
 U21 Euroopan mestaruus: 1988
Valmentajana
 Ranskan cup
 Hopeaa: 2016

Lähteet

Luokka:Ranskalaiset jalkapalloilijat
Luokka:Ranskalaiset jalkapallovalmentajat
Luokka:Vuonna 1966 syntyneet
Luokka:Elävät henkilöt